सृष्टि उत्पत्ति के पूर्व जबकि एकमात्र परमपिता परमेश्वर ही थे जो के परमात्मा, खुदा, अल्लाहतला, गॉड, भगवान, सर्वोच्च सत्ता-शक्ति, परमतत्त्वम्, आत्मतत्त्वम्, परमसत्य, परमहंस, शब्दब्रह्म, परमब्रह्म आदि नामों से जाने जाते हैं। उसी परमतत्त्वम् (आत्मतत्त्वम्) रूपी परमात्मा से सर्वप्रथम उत्पन्न आत्म ज्योति मात्र ही चेतन, आत्मा, ईश्वर, ब्रह्म, नूरे इलाही, डिवाइन लाइट, सोल, शक्ति, हंस आदि नामों से जानी जाती है। आदि काल से लेकर वर्तमान तक के बहुसंख्यक गणमान्य योगी, ऋषि, महर्षि एवं सिद्ध महात्माओं ने भी भ्रम, भूल एवं मिथ्याज्ञानाभिमान के कारण चेतन, आत्मा को ही परमात्मा, ईश्वर को ही परमेश्वर, ब्रह्म को ही परमब्रह्म, नूर को ही खुदा, शक्ति को ही सर्वोच्च शक्ति, हँसो-सोsहं को ही आत्मतत्त्वम्, हंस को ही परमहंस, ज्योति को ही परमतत्त्वम् शान्ति को ही परमशान्ति, चिदानंद को ही सच्चिदानंद रूप परमानन्द, कल्याण को ही परम कल्याण, शिव को ही परमात्मा, स्वराट शरीर को ही विराट ब्रह्माण्ड, जीवात्मा वाले शरीर के अन्दर हृदय गुफा या आज्ञा-चक्र या सिर को ही परमात्मा का निवास स्थान परमधाम, अध्यात्म को ही तत्त्वज्ञान, योग की क्रियाओं को ही तत्त्वज्ञान की पद्धति, गुरु को ही सदगुरु, सोsहं-हँसो तथा ज्योति रूप जीवात्मा वाले शरीर (महात्मा या योगी) को ही परमात्मा की जानकारी व पहचान कराने वाला तत्त्वज्ञान वाला शरीर (अवतारी) आदि घोषित कर रहे हैं, साथ ही अपने अनुयायियों को भी परमात्मा के नाम पर इसी चेतन आत्मा में ही फँसाये रखते हैं। इस चेतन आत्मा वाले वर्ग में आदिकालीन ब्रह्मा जी, शंकर जी, सनक, सनन्दन, सनातन, सनत्कुमार, मरीचि, अंगिरा, अत्रि, पुलत्स्य, पुलह, क्रतु, वशिष्ठ, सप्तर्षि आदि; त्रेतायुगीन, वशिष्ठ, भारद्वाज, अंगीरस, लोमश, अगस्त्य, बाल्मीकी, अथर्वा, याज्ञवल्क्य आदि समस्त ऋषि महर्षि; द्वापरयुगीन पाराशर, व्यास, शौनक, शुकदेव, अष्टावक्र, दुर्वासा, संदीपन गुरु, नौ योगेश्वर (कविजी, हरिजी, अन्तरिक्ष जी, प्रबुद्ध जी, पिप्लायन जी, आविहेत्री, द्रुमुल जी, चमस जी तथा कारभाजन जी), ऋषभदेव जी, महात्मा ऋभु, महात्मा निदाद्य, मत्स्येंद्र नाथ जी, गोरखनाथ जी आदि; कलियुगीन महावीर स्वामी, गौतम बुद्ध, मुत्था अली, श्रीमद् आद्यशंकराचार्य, ईसा मसीह, मुहम्मद साहब, कबीरदास जी, गुरुनानक देव जी, सन्त रामानंद जी, रविदास जी, सन्त तुलसीदास जी, रामदास, सुंदरदास, सन्त दरिया साहब, दादू, पल्टू, रामकृष्ण परमहंस, स्वामी विवेकानन्द, स्वामी रामतीर्थ, सन्त कृपालदास, राधा स्वामी, स्वरूपानन्द, ब्रहमानन्द जी, श्री हंस जी, श्री भूमानन्द, स्वामी शिवानन्द जी, स्वामी योगानन्द जी, श्री गुरुवचन सिंह, महर्षि मेंही जी, महर्षि महेश योगी, माँ आनन्दमयी, प्रजापति ब्रह्मकुमारीजी, आनन्दमूर्ति, मुक्तानंद जी, श्री साँई बाबा, श्री रजनीश, श्री जयगुरु देव, जनदिन स्वामी, श्री सन्मयोंग मून, श्री आनन्द, सतपाल तथा श्री बालयोगेश्वर आदि समस्त अध्यात्मवेत्तागण ही इसी चेतन आत्मा वाले मात्र ही लोग हैं। परन्तु भ्रम, भूल एवं मिथ्याज्ञानाभिमान वश इसी चेतन आत्मा को ही परमात्मा घोषित कर रहे हैं तथा स्वयं योगी, महात्मा, गुरु आदि के स्थान पर तत्त्वज्ञानी, अवतारी, सदगुरु आदि भी बने जा रहे हैं, जबकि इन लोगों को ऐसा नहीं करना चाहिए। करोड़ों-करोड़ों धर्म व भगवद् प्रेमी लोग इन लोगों में ऐसे फँस गए हैं कि परमात्मा-खुदा-गॉड की वास्तविक जानकारी, दर्शन तथा बात-चीत करते हुये पहचान से भी वंचित हो रहे हैं।